An Kashe Wani Karamin Yaro Ta Hanyar Rataya A Kano | ArewaBlog. NG™
An Kashe Wani Karamin Yaro Ta Hanyar Rataya A Kano
By Mr. ArewaBlog On Mar 29, 2019
Wasu da ba a san ko su wanene ba sun shiga har gida sun rataye Najeeb Kamal A Baba an kashe shi har lahira. Bayan an tashe su daga Makaranta, mahaifinsu ya ɗauko su, da shi da ‘yan uwansa (Nauwar da Nabeel), ya kawo su Gida.
Lamarin ya auku ne a bayan Gidan Maitangaran dakw unguwar Gadon Kaya a Kano.
Da yammacin jiya Alhamis da misalin ƙarfe 5:00 aka kira mahaifinsa yana kasuwa wurin nema, sai mai ɗakinsa ta kirashi waya tana kuka, tana cewa Najeeb yana suma, sai ya taso da sauri ya nufo gida, yana zuwa asibiti likitoci suka duba sai suka ce mashi ya yi hakuri Allah ya karɓi abin sa.
Bayan ya dawo gida da dare sai ya ga igiya a ɗaure a jikin ƙofa a cikin gidansa, wanda hakan ya tabbatar mashi cewa lallai rataye Najeeb aka yi, akwai ɗansa Nabeel (ƙani ne a wurin marigayi Najeeb ɗin) ya ce yaga lokacin da almajirinsa ya cire marigayin daga jikin igiyar da aka rataye shi ya kwantar da shi a ƙasa.
Jami’an tsaro da Likitoci sun gama binkicen su sun bada gawar sa, a cewar mahaifin marigayin da aka kashe Alh Kamal A. Baba
Tuni dai aka yi jana’izar yaron a bayan sallar Juma’a.
Allah kajikansa. Allah katona asirin wanda suka aikata hakan.
Fatima Ganduje Ta Sake Sako Mai Zafi Zuwa Ga Kwankwaso
INEC Ta Tsayar Da Ranar Bawa Ganduje Da `Yan Majalisun Jiha Takardun Shaidan Cin Zabe